gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6484, del 21-03-2011 (2011/3033)

Adjudicació número 220/2010. Servicis suport i manteniment dels equips analítics de l'empresa Waters dels laboratoris de Salut Pública.
---------------------------------------------------------------------------------------------------------------------------------------

### Dades del document

Número de DOGV
:   6484

Data del DOGV
:   21-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3033


Data del document
:   08-03-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Adjudicació número 220/2010. Servicis suport i manteniment dels equips analítics de l'empresa Waters dels laboratoris de Salut Pública.  
 [2011/3033]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Servici d'Aprovisionament. Telèfon 193 387 469 i 028 737 300, fax 628 369 287.  
c) Número d'expedient: 220/2010.  
2. Objecte del contracte  
a) Tipus de contracte: contracte de servicis  
b) Descripció de l'objecte: servicis suport i manteniment dels equips analítics de l'empresa Waters dels laboratoris de Salut Pública.  
  
c) Lots: -  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: cent cinquanta-cinc mil vuit-centes vint-i-tres euros amb trenta-dos cèntims (155.823,32 €) IVA exclòs; cent vuitanta-tres mil vuit-cents setanta-un euros amb cinquanta-dos cèntims (183.871., 52 €) IVA inclòs.  
5. Adjudicació  
a) Data: 19 de juliol de 2010.  
b) Contractista:   
  
Empresa CIF  
Waters, Cromatografía, SA R22742663  
  
c) Nacionalitat: espanyola.  
d) Import d'adjudicació: cent cinquanta-cinc mil vuit-centes vint-i-tres euros amb trenta-dos cèntims (155.823,32 €) IVA exclòs; cent vuitanta-tres mil vuit-cents setanta-un euros amb cinquanta-dos cèntims (183.871., 52 €) IVA inclòs.  
  
València, 8 de març de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6522, del 17-05-2011 (2011/5433)

Informació pública de l'aprovació inicial del Pla Parcial Molivent de les normes subsidiàries de planejament de la Font de la Figuera.
--------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5433


Data del document
:   10-05-2011

Organisme emissor
:   Ajuntament de la Font de la Figuera

Tipus de document
:   Anunci

Descriptors 

:   * Font de la Figuera, la
    * pla d'urbanisme
    * administració local

Informació pública de l'aprovació inicial del Pla Parcial Molivent de les normes subsidiàries de planejament de la Font de la Figuera. [2011/5433]  
Aprovat inicialment pel Ple de l'Ajuntament en sessió ordinària de data 26 d'abril de 2011, se sotmet a informació pública l'aprovació inicial del Pla Parcial Molivent de les normes urbanístiques de La Font de la Figuera. Durant el termini d'un mes a comptar de l'endemà a la publicació del present anunci en el Diari Oficial de la Generalitat Valenciana, podrà ser examinat per qualsevol interessat en les dependències municipals perquè es formulen les al·legacions que s'estimen pertinents.   
Quedaran suspeses les llicències d'obra en la zona afectada per la present modificació, excepte aquelles que no contradiguen ni les normes urbanístiques vigents ni les que resulten després del canvi aprovat; de conformitat amb l'article 101 de la Llei 6/2005, de 30 de desembre, de la Generalitat, Urbanística Valenciana.  
El que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.   
  
La Font de la Figuera, 10 de maig de 2011.- L'alcalde: Santiago Micó Ribera.
Diari Oficial de la Generalitat Valenciana


Sumari del DOGV 6570, del 21-07-2011 (2011/7926)

Notificació de la sentència dictada en el judici ordinari número 1436/2009.
---------------------------------------------------------------------------

### Dades del document

Número de DOGV
:   6570

Data del DOGV
:   21-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7926


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici ordinari número 1436/2009. [2011/7926]  
Procediment ordinari 001436/2009-P  
De: Codere Valencia, SA.  
Procurador: Onofre Marmaneu Laguía.  
Contra: Francisco Sergio Sanfélix Pellús.  
Procurador: -  
Carmen Sánchez Iborra, secretària judicial del Jutjat de Primera Instància número 15 de València, faig saber:  
Que en virtut del que disposen les actuacions a què es fa referència, i de conformitat amb el que disposen els articles 156.4 i 164 de la Llei d'Enjudiciament Civil, mitjançant aquest edicte notifiqueu la sentència al demandat Francisco Sergio Sanfélix Pellús. La sentència diu així:  
  
«Sentència número 000070/2011  
Jutge que la dicta: Juan Francisco Mejías Gómez.  
Lloc: València.  
Data: 8 d'abril de 2011  
Part demandant: Codere Valencia, SA.  
Advocada: Mayte Castro Alonso.  
Procurador: Onofre Marmaneu Laguía.  
Part demandada: Francisco Sergio Sanfélix Pellús.  
Advocat: -  
Procurador: -  
Objecte del judici: reclamació d'una quantitat.  
  
Dispositiva  
Estime la demanda formulada per Codere Valencia, SA, representat pel procurador Onofre Marmaneu Laguía, i condemne Francisco Sergio Sanfélix Pellús a:  
1. Al pagament de 422,82 euros en concepte de pena per l'incompliment del contracte subscrit entre les parts en data 22 d'abril de 2004.  
  
2. 4.010 euros en concepte de deute derivat de la bestreta de recaptacions futures de les màquines recreatives, pel fet d'haver vençut el termini pactat per a la devolució en el contracte de data 17 d'abril de 2008.  
3. La quantitat que resulte en concepte d'interessos legals i amb la condemna expressa a costes al demandat.  
Mode d'impugnació: mitjançant un recurs d'apel·lació davant de la Audiència Provincial de València (article 455 LECn i DA 15a 1/2009).  
  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn), per a la preparació haurà d'acreditar-se haver consignat 50 euros en el compte del Jutjat, número 4486, i s'indicarà sempre el concepte que es tracta de recurs, seguit del codi 02 civil-apel·lació. S'han de realitzar tants ingressos diferenciats com resolucions a recórrer.  
Aquesta és la sentència, que pronuncie, mane i firme».  
El procurador resta facultat àmpliament per a efectuar-ne el curs i la gestió.  
  
València, 27 de juny de 2011.- La secretària judicial: Carmen Sánchez Iborra.
Diari Oficial de la Generalitat Valenciana


Sumari del DOGV 6538, del 08-06-2011 (2011/6616)

Resolució de 2 de juny de 2011, de la Direcció General de Recursos Econòmics de l'Agència Valenciana de Salut, per la qual s'ajorna l'obertura de la documentació tècnica relativa a criteris que depenen d'un juí de valor (sobre 2) de l'expedient 175/2011, Construcció del centre de salut Orihuela I, El Rabaloche.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6538

Data del DOGV
:   08-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6616


Data del document
:   02-06-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres

Resolució de 2 de juny de 2011, de la Direcció General de Recursos Econòmics de l'Agència Valenciana de Salut, per la qual s'ajorna l'obertura de la documentació tècnica relativa a criteris que depenen d'un juí de valor (sobre 2) de l'expedient 175/2011, Construcció del centre de salut Orihuela I, El Rabaloche. [2011/6616]  
Resolució de la Direcció General de Recursos Econòmics de l'Agència Valenciana de Salut per la qual s'ajorna l'obertura de la documentació tècnica relativa a criteris que depenen d'un juí de valor (sobre 2), de l'expedient 175/2011, Construcció del Centre de Salut Orihuela I, El Rabaloche, publicat en el Diari Oficial de la Comunitat Valenciana número 6510, pàgines 16242 i 16093, de 29 d'abril de 2011.  
  
Es resol:  
Declarar l'ajornament de l'obertura de la documentació tècnica relativa a criteris que depenen d'un juí de valor (sobre 2), prevista per al 9 de juny a les 13.30 hores, de l'expedient 175/2011, Construcció del centre de salut Orihuela I, El Rabaloche.  
  
València, 2 de juny de 2011.- El director general de Recursos Econòmics (D 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6669, del 13-12-2011 (2011/12186)

Acceptació de la delegació de diversos tributs en via executiva de l'Ajuntament de Villena.
-------------------------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12173


Data del document
:   30-11-2011

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de diversos tributs en via executiva de l'Ajuntament de Villena. [2011/12615]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes locals, es publica l'acceptació, mitjançant el Decret de la presidenta de la Diputació Provincial de data 30 de novembre de 2011, de la delegació efectuada pel Ple de l'Ajuntament de Villena, en la sessió de data 27 d'octubre de 2011, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple Provincial de data 21 de desembre de 1989 (BOP núm. 46, de data 24.02.1990, i DOCV núm. 1261, de data 09.03.1990), en les matèries que a continuació s'assenyalen:  
  
Recaptació en període executiu dels deutes per liquidacions d'ingrés directe, així com les autoliquidacions de l'Ajuntament següent:  
  
  
Villena  
Tots els tributs i tots altres ingressos de dret públic corresponents a:  
Organisme Autònom Patronat de la Biblioteca Pública Miguel Hernández.  
Organisme Autònom Fundació Pública José María Soler.  
Organisme Autònom Fundació Municipal d'Esports.  
Conservatori Municipal i Banda de Música.  
  
La delegació realitzada en favor de la Diputació Provincial pel municipi de Villena entrarà en vigor el dia que es publique en el Butlletí Oficial de la Província d'Alacant i estarà vigent fins al dia 31 de desembre del 2014, i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra, i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 30 de novembre de 2011.- La presidenta: Luisa Pastor Lillo. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 6464, del 21-02-2011 (2011/1871)

RESOLUCIÓ de 28 de gener de 2011, de la Universitat Politècnica de València, per la qual nomena Cèsar Emilio Insfrán Pelozo professor titular d'universitat.
------------------------------------------------------------------------------------------------------------------------------------------------------------

### Dades del document

Número de DOGV
:   6464

Data del DOGV
:   21-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1871


Data del document
:   28-01-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 de gener de 2011, de la Universitat Politècnica de València, per la qual nomena Cèsar Emilio Insfrán Pelozo professor titular d'universitat.  
 [2011/1871]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 14 d'octubre de 2010 d'aquesta Universitat, número 48/10 (plaça codi 5025, BOE d'1 de novembre de 2010), i presentada per l'interessat la documentació a què fa referència el punt onzè de l'esmentada convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenvolupen, ha resolt:  
Nomenar Cèsar Emilio Insfrán Pelozo, amb document nacional d'identitat número 06119145T, professor titular d'universitat de la Universitat Politècnica de València, de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.   
Contra la present resolució que esgota la via administrativa, podran els interessats interposar un recurs contenciós administratiu, en el termini de dos mesos comptats a partir de l'endemà d'aquesta publicació, davant els òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant el rector; tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjudici que s'utilitze qualsevol altre recurs que per al seu dret estime convenient.  
València 28 de gener de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6431, del 04-01-2011 (2010/13519)

Notificació de la sentència dictada en el judici de faltes número 152/2009.
---------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13368


Organisme emissor
:   Jutjat d'Instrucció Número 1 de Mislata

Tipus de document
:   Edicte

Notificació de la sentència dictada en el judici de faltes número 152/2009. [2010/13446]  
José Vicente García López, secretari del Jutjat de Primera Instància de instrucció número 1 de Mislata (València) i partit, mitjançant aquest edicte faig saber:  
Que en aquest jutjat d'Instrucció número 1 de Mislata (València), se segueixen les actuacions de judici de faltes, amb el número 152/2009, contra Francisco José Delgado Cózar, sobre lesions, agressió i danys, en què s'ha dictat la resolució, que té la part dispositiva, literalment, com segueix:  
«Condemne Francisco José Delgado Cózar, com a autor responsable d'una falta de lesió prevista en l'article 617.1 del Codi Penal, a la pena d'un mes, a raó de 4 euros, i com a responsable d'una falta de danys tipificada en l'article 625 del Codi Penal, a la pena de 10 dies, a raó de 4 euros diaris. Si el condemnat no paga, voluntàriament o per la via de constrenyiment, la multa imposada, quedarà sotmés a una responsabilitat personal subsidiària d'un dia de privació de llibertat per cada dues quotes diàries de multa no pagades. En concepte de responsabilitat civil ha d'indemnitzar Estrella Inés Asensio pels danys causats al bar Cayo, en la quantitat de 67,90 euros; i respecte de les lesions causades a Estrella Inés Asensio en la quantitat que resulte en la fase d'execució de sentència. El condemne, així mateix, a pagar la totalitat de les costes causades.  
Notifiqueu aquesta resolució al denunciat, al denunciant i al Ministeri Fiscal.  
Contra aquesta resolució es pot interposar un recurs d'apel·lació en el termini dels cinc dies següents de la seua notificació.  
Expediu una testimoniança d'aquesta resolució perquè s'unisca a les actuacions principals i porteu l'original al llibre de sentències d'aquest Jutjat.  
Així ho mane i firme».  
I perquè així conste i valga de notificació de forma legal a Adolfo Ramos Cocera, que està en parador ignorat, expedisc aquest edicte perquè es publique en el Butlletí Oficial de la Província / Diari Oficial de la Comunitat Valenciana, als efectes que pertoquen.  
Mislata, 22 de novembre de 2010.- El secretari judicial: José Vicente García López.
Diari Oficial de la Generalitat Valenciana


Sumari del DOGV 6572, del 25-07-2011 (2011/8150)

Informació pública de l'actualització de tarifes de subministrament d'aigua potable i clavegueram de Navarrés.
--------------------------------------------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8150


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de l'actualització de tarifes de subministrament d'aigua potable i clavegueram de Navarrés. [2011/8150]  
S'informa per a general coneixement que, d'acord amb la primera estipulació de l'addenda de data 6 d'abril de 2011 al contracte de 27 de juny de 1997, subscrit entre l'Ajuntament de Navarrés i Seasa, es modifiquen les actuals tarifes ordinàries i transitòries per a la seua aplicació a partir del tercer trimestre de l'any 2011.  
  
Les tarifes a aplicar a partir de l'1 de juliol de 2011 són les següents:  
  
  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
El que es fa públic per a general coneixement  
  
València, 18 de juliol de 2011.- L'apoderat: Francisco Zorrilla.
Diari Oficial de la Generalitat Valenciana


Sumari del DOGV 6553, del 28-06-2011 (2011/7421)

Licitacions número CTCM-11/26, CTCM-11/27, i CTCM-11/28. Alienació de tres parcel·les d'ús terciari en la província d'Alacant.
------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7421


Data del document
:   22-06-2011

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * contracte administratiu

Licitacions número CTCM-11/26, CTCM-11/27, i CTCM-11/28. Alienació de tres parcel·les d'ús terciari en la província d'Alacant. [2011/7421]  
- Objecte  
Alienació per compravenda de tres parcel·les d'ús terciari en la província d'Alacant.  
- Procediment i forma d'adjudicació  
Procediment obert per mitjà de concurs públic.  
- Preus únics d'adjudicació de les parcel·les:  
Parcel·la TBE-1 del sector Ciutat de la Llum d'Alacant. Exp.: CTCM-11/26.  
Preu: 223.425,00 euros, IVA exclòs, amb una superfície de 475,00 metres quadrats, amb destí terciari.  
Parcel·la TER-2 del sector APD4 de Rabassa, fase IIA (Alacant). Exp.: CTCM-11/27.  
Preu: 885.510,00 euros, IVA exclòs, amb una superfície de 1.177,70 metres quadrats, amb destí terciari.  
Parcel·la TER-1 del sector APD4 de Rabassa, fase IIA (Alacant). Exp.: CTCM-11/28.  
Preu: 931.575,00.-euros, IVA exclòs, amb una superfície de 1.238,67 metres quadrats, amb destí terciari.  
- Termini de presentació de sol·licituds  
Fins a les 14.00 hores del dia 21 de juliol del 2011.  
- Lloc de presentació  
En el Registre de l'Institut Valencià d'Habitatge, SA, siti a València, carrer En Bou, número 9 i 11.  
- Documents d'interés per als licitadors  
L'examen dels expedients podrà realitzar-se a València, carrer En Bou, números 9 i 11, els dies d'oficina de 09.00 hores a 14.00 hores. Els plecs de condicions i documentació complementària podran obtindre's a través de la pàgina web del IVH, SA, , en la secció «Contractació». Consultes juridicoadministratives, telèfon: 154 438 153; consultes tècniques, telèfon: 097 745 534.  
- Data d'obertura de proposicions econòmiques  
A les 10.00 hores del dia 29 de juliol de 2011, en el saló d'actes de l'Institut Valencià d'Habitatge, SA, en el carrer En Bou, 9 i 11, de València.   
  
València, 22 de juny de 2011.- El gerent: Francisco Javier Sogorb Guerra.
Diari Oficial de la Generalitat Valenciana


Sumari del DOGV 6498, del 08-04-2011 (2011/3886)

Notificació de declaració de caducitat. Expedient número 246/10 SAN.
--------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3886


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de declaració de caducitat. Expedient número 246/10 SAN. [2011/3886]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 246/10 SAN.  
Interessat: Emil Pirvan.  
Últim domicili conegut: c/ de Sant Roc, 64. Moncada. València   
Assumpte: declaració de caducitat de l'expedient sancionador dictat pel director territorial de València el 24 de febrer de 2011.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46447 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és procedent, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 24 de març de 2011.- La sotssecretària: Cristina Serrano Mateo.